Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_1362016/Tarkastuslautakunnan_arviointikertomus_v(1997)
Timestamp: 2019-07-22 01:41:44+00:00
Document Index: 141088

Matched Legal Cases: ['§ 75', '§ 34', '§ 219', '§ 73', '§ 74', '§ 76', '§ 77', '§ 78', '§ 79', '§ 80', '§ 81', '§ 82', '§ 83', '§ 84', '§ 85', '§ 86', '§ 87', '§ 88', '§ 89', '§ 90', '§ 91', '§ 92']

Tarkastuslautakunnan arviointikertomus vuodelta 2015 | Mikkeli
Tarkastuslautakunnan arviointikertomus vuodelta 2015
Kaupunginvaltuusto, kokous 13.6.2016
§ 75 Tarkastuslautakunnan arviointikertomus vuodelta 2015
MliDno-2016-656
Kaupunginhallitus, 6.6.2016
Tarkastuslautakunta 18.5.2016 § 34
Kuntalain (410/2015) 121 §:n mukaan tarkastuslautakunnan on valmisteltava valtuuston päätettävät hallinnon ja talouden tarkastusta koskevat asiat sekä arvioitava, ovatko valtuuston asettamat toiminnalliset ja taloudelliset tavoitteet kunnassa ja kuntakonsernissa toteutuneet ja onko toiminta järjestetty tuloksellisella ja tarkoituksenmukaisella tavalla.
Mikkelin kaupungin hallintosäännön 45 §:n mukaan lautakunta antaa valtuustolle vähintään kaksi viikkoa ennen tilintarkastuskertomuksen valtuustokäsittelyä arvionsa valtuuston asettamien toiminnallisten ja taloudellisten tavoitteiden toteutumisesta edellisenä vuonna.
Tarkastuslautakunnan käytännön arviointityö muodostuu mm. arviointisuunnitelman laatimisesta, arviointimenetelmän valitsemisesta, viranhaltijoiden ja luottamushenkilöiden kuulemisista kokouksissa sekä esityslistojen ja pöytäkirjojen lukemisesta. Ensisijaisesti arviointi suoritetaan arvioitavan vuoden tilinpäätöksen ja siihen sisältyvän toimintakertomuksen perusteella.
Tarkastuslautakunta on vuoden 2015 arviointia varten kuullut kokouksissaan mm. kaupungin viranhaltijoita sekä osallistunut yhteitapaamiseen Etelä-Savon sairaanhoitopiirin tarkstuslautakunnan kanssa 21.10.2015.
Arviointikertomuksen 2015 laatiminen aloitettiin heti huhtikuun 2016 alkupuolella, kun tarkstuslautakunta sai käyttöönsä vuoden 2015 tilinpäätöksen. Arviointikertomusta on valmisteltu ja laadittu 6.4. ja 13.4. ja 27.4. ja 3.5. ja 10.5. pidetyissä työkokouksissa sekä 20.4.2016 pidetyssä varsinaisessa kokouksessa.
Tarkastuslautakunta jatkaa arviointikertomuksensa laatimista ja allekirjoittaa sen tässä kokouksessa.
Ehdotus: Tarkastuslautakunta saattaa vuoden 2015 arviointikertomuksen kaupunginvaltuustolle tiedoksi.
Samalla lautakunta ehdottaa kaupunginvaltuustolle, että se kehottaa kaupunginhallitusta raportoimaan kaupunginvaltuustolle 10.10.2016 mennessä toimenpiteistä, joihin arviointikertomuksessa esitettyjen epäkohtien, kysymysten ja selvityspyyntöjen johdosta on ryhdytty.
Arviointikertomus on pöytäkirjaliitteenä.
Kaupunginhallitus 6.6.2016 § 219
Arviointikertomus on liitteenä.
Kaupunginhallitus merkitsee arviointikertomuksen tiedoksi.
Tarkastuslautakunta:
Tarkastuslautakunta esittää, että kaupunginvaltuusto merkitsee vuoden 2015 arviointikertomuksen tiedoksi.
Lisäksi tarkastuslautakunta esittää, että kaupunginvaltuusto kehottaa kaupunginhallitusta raportoimaan kaupunginvaltuustolle 10.10.2016 mennessä toimenpiteistä, joihin arviointi-kertomuksessa esitettyjen epäkohtien, kysymysten ja selvityspyyntöjen johdosta on ryhdytty.
Arviointikertomus merkittiin tiedoksi ja velvoitettiin kaupunginhallitusta hankkimaan lautakunnilta ja johtokunnilta selvitykset arviointikertomuksessa esitetyistä kysymyksistä ja havannoista sekä kuvaukset toimenpiteistä, joihin aiotaan ryhtyä arviointikertomuksessa esitettyjen epäkohtien korjaamiseksi ja saattamaan ne valtuuston tietoon 10.10.2016 mennessä.
Merkitään, että kaupunginvaltuusto käsitteli pykälät 75–76 samanaikaisesti.
Liite kv Arviointikertomus 2015.pdf (pdf, 1793 kt)
Valmistelua tai täytäntöönpanoa koskevaan päätökseen ei saa hakea muutosta. Sovellettava lainkohta: Kuntalaki 91 §.
§ 73 Kokouksen laillisuus ja päätösvaltaisuus
§ 74 Pöytäkirjan tarkastus
§ 76 Mikkelin kaupungin vuoden 2015 tilinpäätös/tilintarkastuskertomus, tilinpäätöksen hyväksyminen ja vastuuvapauden myöntäminen
§ 77 Mikkelin kaupungin vuoden 2015 henkilöstöraportti
§ 78 Taidemuseon hankesuunnitelman hyväksyminen
§ 79 Saimaa Geopark -yhdistyksen perustaminen ja Saimaan Geopark-alueen muodostaminen
§ 80 Mikkelin kaupungin kotouttamisohjelman hyväksyminen
§ 81 Takausvastuun siirto, Anttolan vanhustentaloyhdistys ry
§ 82 Mikkelin Oppilaitoskiinteistöt Oy:n lainatakaus
§ 83 Kiinteistöosakeyhtiö Kyyhkylä lainatakaus
§ 84 Hallintosäännön muuttaminen
§ 85 Mikkelin, Ristiinan ja Suomenniemen kuntaliitossopimuksen loppuselvitys
§ 86 Etelä-Savon Energia Oy:n Vuosikatsaus 2015
§ 87 Valtuustoaloite kohtuuhintaisen asumisen edistämiseksi Mikkelissä
§ 88 Valtuustoaloite ilmaisen raskauden ehkäisyn saamiseksi Mikkelissä alle 20-vuotiaille
§ 89 Valtuustoaloite perintätoimistojen käytön laillisuuden selvittämiseksi ja niiden käytöstä luopumiseksi
§ 90 Valtuustoaloite Suomenniemen koulun säilyttäminen 3-opettajaisena (lisäpykälä)
§ 91 Valtuustoaloite kohtuuhintaisten liikuntapalveluiden lisäämisestä 65+ ikäryhmille (lisäpykälä)
§ 92 Jukka Pöyryn ilmoitus eroamisesta Perussuomalaisista ja Mikkelin sitoutumattomien valtuustoryhmän muodostamisesta (lisäpykälä)